## Uredba o izmjenama i dopunama Uredbe o opsegu i sadržaju odgovornosti te ovlastima tijela nadležnih za upravljanje Instrumentom pretpristupne pomoći

### NN 82/2007 (8.8.2007.), Uredba o izmjenama i dopunama Uredbe o opsegu i sadržaju odgovornosti te ovlastima tijela nadležnih za upravljanje Instrumentom pretpristupne pomoći

# VLADA REPUBLIKE HRVATSKE

**2582**

Na temelju članaka 4. i 5. Zakona o sustavu provedbe programa Europske unije i
sustavu provedbe projekata financiranih iz sredstava zajmova i darovnica iz
ostalih inozemnih izvora (»Narodne novine«, broj 58/2006), Vlada Republike
Hrvatske je na sjednici održanoj 2. kolovoza 2007. godine donijela

## UREDBU

### O IZMJENAMA I DOPUNAMA UREDBE O OPSEGU I SADRŽAJU ODGOVORNOSTI TE OVLASTIMA TIJELA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI

Članak 1.

U Uredbi o opsegu i sadržaju odgovornosti te ovlastima tijela nadležnih za
upravljanje Instrumentom pretpristupne pomoći (»Narodne novine«, broj 18/2007),
u članku 3., stavku 1. riječ »Sektorski« zamjenjuju se riječju »Strateški«.
U stavku 2. riječ »sektorskog« zamjenjuje se riječju »strateš­kog«.

Članak 2.

Iza članka 4. dodaje se članak 4a. koji glasi:

*»Članak 4a.*

Dužnosnik nadležan za akreditaciju državni je dužnosnik kojeg imenuje Vlada
Republike Hrvatske posebnom odlukom.
Dužnosnik nadležan za akreditaciju odgovoran je za dodjelu, nadzor, opoziv ili
povlačenje akreditacije nacionalnog dužnosnika za ovjeravanje i Nacionalnog
fonda.«.

Članak 3.

U članku 5., točki b) iza riječi »izvještavanje« dodaju se riječi »dužnosnika
nadležnog za akreditaciju,«.

Članak 4.

U članku 7., stavku 2. iza riječi »i ugovaranje« briše se točka i dodaju se
riječi », a za točke e), i), m) i tijelo nadležno za upravljanje i provedbu.«.

Članak 5.

U članku 8., stavku 1. brišu se riječi »Regionalna i«, a riječ »prekogranična«
se zamjenjuje riječju »Prekogranična«.
U stavku 2. iza riječi »i ugovaranje« briše se točka i dodaju se riječi », a za
točke e), i), m) i tijelo nadležno za upravljanje i provedbu.«.

Članak 6.

U članku 9., stavku 2. iza riječi »HŽ-Infrastruktura« briše se točka i dodaju se
riječi », a za točke e), i), m) i tijelo nadležno za upravljanje i provedbu.«.

Članak 7.

Članak 10., stavak 2. mijenja se i glasi »Za poslove iz članka 6., točke e), f),
h), i), j), k), m) zadužen je Fond za zaštitu okoliša i energetsku učinkovitost,
za dio programa u okviru sektorske nadležnosti Ministarstva zaštite okoliša,
prostornog uređenja i graditeljstva, a za točke e), i), m) i tijelo nadležno za
upravljanje i provedbu«.
U stavku 3. iza riječi »dijela vodnog gospodarstva« dodaju se riječi », a za
točke e), i), m) i tijelo nadležno za upravljanje i provedbu«.

Članak 8.

U članku 11., stavku 1. iza riječi »Ministarstvo gospodarstva, rada i
poduzetništva,« dodaju se riječi » Odjel za pripremu i provedbu programa i
projekata Europske unije,«, iza riječi »Ministarstvom znanosti, obrazovanja i
športa,« dodaju se riječi » Upravom za znanost,«, a iza riječi »Ministarstvom
mora, turizma, prometa i razvitka,« dodaju se riječi »Upravom za integrirani
regionalni raz­voj,«.
Stavak 2. briše se.
Dosadašnji stavak 3. postaje stavak 2.
U dosadašnjem stavku 3. koji postaje stavak 2. iza riječi »i ugovaranje« dodaju
se riječi », a za točke e), i), m) i tijelo nadležno za upravljanje i provedbu«.

Članak 9.

U članku 12., stavku 1. iza riječi »Ministarstvo gospodarstva, rada i
poduzetništva, Uprava za rad i tržište rada,« dodaju se riječi »Odjel za
europske integracije i upravljanje projektima«, iza riječi »Ministarstvom
znanosti, obrazovanja i športa« dodaju se riječi », Upravom za srednje
obrazovanje,«, a iza riječi »Ministarstvom zdravstva i socijalne skrbi« dodaju
se riječi », Upravom za socijalnu skrb«.
U stavku 2. riječi »zaduženo je Ministarstvo financija, Uprava za financiranje
programa i projekata pomoći Europske unije – Središnja jedinica za financiranje
i ugovaranje« zamjenjuju se riječima »zadužen je Hrvatski zavod za
zapošljavanje, za dio programa u okviru sektorske nadležnosti Ministarstva
gospodarstva, rada i poduzetništva i Ministarstva zdravstva i socijalne skrbi, a
za točke e), i), m) i tijelo nadležno za upravljanje i provedbu«.
Iza stavka 2. dodaje se stavak 3. koji glasi »Za poslove iz članka 6., točke e),
f), h), i), k), m) zadužena je Agencija za strukovno obrazovanje, za dio
programa u okviru sektorske nadležnosti Ministarstva znanosti, obrazovanja i
športa, a za točke e), i), m) i tijelo nadležno za upravljanje i provedbu.«.

Članak 10.

U članku 13., stavku 2. iza riječi »u poljoprivredi« briše se točka i dodaju se
riječi », a za točke e), i), m) i tijelo nadležno za uprav­ljanje i provedbu.«.

Članak 11.

Ova Uredba stupa na snagu danom objave u »Narodnim novinama«.

Klasa: 400-01/05-02/01
Urbroj: 5030114-07-18
Zagreb, 2. kolovoza 2007.

Predsjednik
**dr. sc. Ivo Sanader**, v. r.

Uredba, NN 82/2007-2582
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)